ভারতের মাথায় নয়া পালক, শততম উৎক্ষেপণ সফল ইসরোর

অন্ধ্রপ্রদেশ: ফের নজির গড়ল ভারত (India)। নয়া বছরের গোড়াতেই ইসরোর (Isro) মাথায় নয়া পালক। বুধবার ভোরে অন্ধ্রপ্রদেশের (Andhra Pradesh) শ্রীহরিকোটার (Sriharikota) সতীশ ধাওয়ান মহাকাশকেন্দ্র (Satish Dhawan Space Centre) থেকে সম্পন্ন হল শততম উৎক্ষেপণ (100th rocket mission)।

বুধবার ভোর ৬টা ২৩ মিনিট নাগাদ কৃত্রিম উপগ্রহ এনভিএস-২-কে নিয়ে জিএসএলভি এফ-১৫ (GSLV-F15 ) রকেটের সফল উৎক্ষেপণ করল মহাকাশ বিজ্ঞান সংস্থা।

দেশীয় ক্রয়োজেনিক পর্যায়ের যে রকেটের পিঠে আছে এনভিএস-০২ নেভিগেশন স্যাটেলাইট। জিএসএলভি এফ-১৫ হল দেশীয় ক্রায়োজেনিক্স প্রযুক্তিতে তৈরি একটি ত্রিস্তরীয় রকেট। এটির মাধ্যমেই পৃথিবীর কক্ষপথে স্থাপন করা হয়েছে এনভিএস-০২-কে।

আরও পড়ুন:মধুমন্তীর সঙ্গে সাদা কালো | তিলোত্তমার বাবা-মা এবং দোষীর সাজা

ইসরোর তরফে বলা হয়েছে, ‘লিফট-অফ! এনভিএস ০২-কে নিয়ে সাফল্যের সঙ্গে উৎক্ষেপণ করেছে জিএসএলভি-১৫।’ পরবর্তীতে নির্দিষ্ট কক্ষপথে সেই স্যাটেলাইট প্রতিস্থাপন করা হয়েছে বলে জানানো হয়েছে। এনভিএস-০২ স্যাটেলাইটটির ওজন প্রায় ২২৫০ কেজি। মাত্র ১৯ মিনিটেই সেটিকে জিওসিঙ্ক্রোনাস ট্রান্সফার অরবিট (জিটিও) বা স্থায়ী কক্ষপথে পৌঁছে দিতে হবে।

উল্লেখ্য, ১৯৭৯ সালের ১০ অগস্ট (August 10, 1979) এই শ্রীহরিকোটা থেকেই প্রথম এসএলভি-৩ রকেট উৎক্ষেপণ করেছিল ইসরো। কিন্তু সেটি সফল হয়নি। কারণ প্রযুক্তিগত ত্রুটির কারণে তা ভেঙে পড়েছিল বঙ্গোপসাগরে। এবার সফলতার মাইলফলক ছুঁল ইসরো।

অভিযানের আগে মঙ্গলবার অন্ধ্রের তিরুপতির তিরুমালা ভেঙ্কটেশ্বর মন্দিরে পুজো দিতে যান ইসরোর চেয়ারম্যান ভি নারায়ণন। সঙ্গে ছিলেন সংস্থার অন্য শীর্ষ আধিকারিকেরাও। এর পর বুধবার ভোরে সতীশ ধাওয়ান মহাকাশ কেন্দ্রের দ্বিতীয় লঞ্চ প্যাড থেকে এই উৎক্ষেপণ হয়।

উল্লেখ্য, এর আগেও একাধিক বার জিএসএলভি এফ-১৫। কিন্তু সেটি সাফল্যের মুখ দেখেনি। ১৬টি উৎক্ষেপণের মধ্যে এখনও পর্যন্ত ছ’টি অভিযান ব্যর্থ হয়েছে।